ຊາວ Brazil ປະທ້ວງ ການປະມູນ ພັດທະນາ ບໍ່ນໍ້າມັນ (ວີດີໂອ)
​ຜູ້​ທີ່​ຊະນະການ​ປະມູນ​ ​ແມ່ນ​ກຸ່ມ​ບໍລິສັດ ລົງທຶນ​ຮ່ວມກັນ ອັນ​ມີທັງ ບໍລິສັດ Shell, Total, 2 ບໍລິສັດຈີນ ​ແລະ Brazil​ ​ເອງ.
ຕໍາຫຼວດໄດ້ປະທະກັບພວກປະທ້ວງຕາມຖະໜົນຂອງນະຄອນ Rio de Janeiro ໃນວັນຈັນວານນີ້ ໃນຂະນະທີ່ ລັດຖະບານ ຂອງ Brazil ໄດ້ປະກາດຊື່ຜູ້ຊະນະການປະມູນ ເພື່ອພັດທະນາ ບໍ່ນໍ້າມັນນອກຝັ່ງທະເລ ທີ່ອາດມີນໍ້າມັນສໍາລອງຢູ່ ເກືອບຮອດ 12 ພັນລ້ານ ຖັງ ຜູ້ທີ່ຊະນະການປະມູນນັ້ນ ແມ່ນກຸ່ມບໍລິສັດລົງທຶນຮ່ວມກັນ ອັນ ມີທັງ ບໍລິສັດ Shell, Total, ກັບ 2 ບໍລິສັດຈີນ ແລະບໍລິສັດລັດ ວິສາຫະກິດ Petrobras ຂອງ Brazil ເອງ ພວກປະທ້ວງຈໍານວນຫຼາຍຮ້ອຍຄົນ ທີ່ຮຽກຮ້ອງໃຫ້ລັດຖະບານ ຍຶດເອົາອຸດສາຫະກໍານໍ້າມັນຂອງ Brazil ເປັນຂອງລັດນັ້ນໄດ້ປະທະກັບພວກຕໍາຫຼວດ ຢູ່ນອກໂຮງແຮມບ່ອນທີ່ການປະມູນໄດ້ຈັດຂຶ້ນນັ້ນ ການປະທ້ວງໃນວັນຈັນວານນີ້ ແມ່ນຮຽກໃຫ້ມີຂຶ້ນ ໂດຍພວກພະນັກງານນໍ້າມັນທີ່ນັດ ຢຸດງານ  ຊຶ່ງສະຫະພັນກໍາມະບານຂອງເຂົາເຈົ້າ ໄດ້ຄັດຄ້ານມາຍາວນານ ຕໍ່ການພົວ ພັນຂອງຕ່າງປະເທດ ຢູ່ໃນອຸດສາຫະກໍາການຜະລິດນໍ້າມັນຂອງ Brazil ຕໍາຫຼວດ ໄດ້ໃຊ້ເເກ໊ສນໍ້າຕາ ແລະລູກປືນຢາງ ໃນຄວາມພະຍາຍາມເພື່ອເຮັດໃຫ້ ພວກ ປະທ້ວງ ສະຫຼາຍຕົວ